Snake River

Snake River er ei 1674 km lang sideelv til Columbia i den nordvestre delen av USA. Dette er den klart største sideelva til elva Columbia, og er regulert med Ice Harbor-demningen helt nederst like før munningen i Columbia River.

Til tross for sitt store avrenningsområde har elven ingen særlig kraftig vannføring, ettersom den nesten utelukkende strømmer gjennom tørre, ørkenlike områder, og den er bare navigerbar ved høyvann i sitt nederste løp.

Elveløp
Snake har sitt utspring ved det kontinentale vannskillet i Yellowstone nasjonalpark. Den renner deretter gjennom Wyoming mot sør gjennom Grand Teton nasjonalpark. Etter Snake River Canyon bøyer den av mot vest, og renner gjennom byene Idaho Falls og Twin Falls. I Idaho ligger American Falls Reservoir, og elva krysser deretter over slettelandet på Snake River Plain. Deretter snur elva mot nord, og danner grensa mellom Idaho og Oregon. Ved Twin Falls danner Snake River de 70 m høye Shoshone Falls, også kalt «Vestens Niagara». 

Sør for Lewiston renner Snake gjennom Hells Canyon, som med en dybde på  er blant de dypeste sluktene i verden. Etter samløpet med elva Clearwater blir elva i delstaten Washington flere ganger oppdemt til strømforsyning, og den munner til slutt ut i Columbia ved Pasco.

Navn
Den kanadiske oppdagelsesreisende David Thompson nedtegnet de lokale indianernes navn for elven som Shawpatin da han ankom elvemunningen i 1800. Da  Lewis og Clarkekspedisjonen krysset over vannskilleti 1805 og ned i elvedalen, kalte de elven Lewis River, Lewis Fork eller Lewis's Fork, ettersom Meriwether Lewis var den første av ekspedisjonsmedlemmene som fikk øye på elven.
De noterte seg også at ded var Snake Indians som bodde langs elven - dette var i virkeligheten shoshoner, og at de kalte elven Ki-moo-e-nim eller Yam-pah-pa (etter en urteplante som vokste langs breddene).
Senere amerikanske oppdagere, av hvem noen hadde deltatt på Lewis-og-Clark-ekspedisjonen, reiste omkring i elvens kildeområder og nedtegnet en rekke forskjellige navn de hørte om elven. Oppdageren  Wilson Price Hunt fra Astor-ekspedisjonen kalte den Mad River. Andre brukte navn som Shoshone River (etter stammen) og Saptin River. Men det var Snake River som ble sittende: Det var avledet fra den S-formede håndbevegelsen som shoshonene hadde som tegnet for svømmende laks. Dette feiltolket oppdagerne som et tegn for slange («Snake»), og det ble elvenavnet.

Sideelver
Snake River han mange store og små sideelver. De viktigste er:

 Navn Lengde Nedbørsfelt BreddFra kildene til Wyoming-Idaho-grensenHeart River  HøyreLewis RiverHøyreGros Ventre RiverVenstreHoback River  VenstreGreys RiverVenstreSalt RiverVenstreSnake River Plain til Hells CanyonHenrys Fork (Snake River)HøyrePortneuf RiverVenstreRaft RiverVenstreMalad RiverHøyreSalmon Falls CreekVenstreBruneau RiverVenstreBoise RiverHøyreOwyhee RiverVenstreMalheur RiverHøyrePayette RiverHøyreHells CanyonWeiser RiverHøyreBurnt RiverHøyreSalmon RiverHøyreGrande Ronde RiverVenstreClearwater RiverHøyreIdaho-Washington-grensen til munningenTucannon RiverHøyrePalouse RiverHøyre

 Referanser 

 Eksterne lenker 


Kategori:Elver i USA
Kategori:Nedbørfelt til Stillehavet i USA
Kategori:Elver i Wyoming
Kategori:Elver i Idaho
Kategori:Elver i Oregon
Kategori:Elver i Washington
Kategori:Rocky Mountains
Kategori:Yellowstone nasjonalpark